《除夕泊淮安》
宋代·陈越

爆竹雷轰落客航，忽惊除夕在淮阳。满前景物都春意，到处笙歌沸画堂。

把酒不知谁是伴，思家惟有梦还乡。年光忍见须臾尽，只恐明朝鬓欲霜。

作者简介：（973—1012）宋开封尉氏人，字损之。少好学，善属文，尤精史。真宗咸平中举贤良科。累迁著作佐郎、直史馆，预修《册府元龟》。官至左正言。性耿概任气，家贫而不以屑意，以嗜酒得疾卒。